b'\n_START_ARTICLE_\nD\xc3\xa0ria\n_START_SECTION_\nEn catal\xc3\xa0\n_START_PARAGRAPH_\nD\xc3\xa0ria fou emesa en catal\xc3\xa0 per 3xl.cat. L\'actriu Isabel Muntan\xc3\xa9 va doblar a la D\xc3\xa0ria.\n_START_SECTION_\nAmbientaci\xc3\xb3\n_START_PARAGRAPH_\nA una entrevista de l\'any, el co-autor Glenn Eichler descriv\xc3\xad la localitzaci\xc3\xb3 inespecificada com a "un suburbi a la meitat de l\'Atl\xc3\xa0ntic, fora d\'algun lloc com Baltimore o Washington, DC. Ells podrien haver viscut a Pennsilv\xc3\xa0nia prop de Philadelphia Main Line, aix\xc3\xad i tot."\n_START_SECTION_\nRebuda\n_START_PARAGRAPH_\nDaria reb\xc3\xa9 ressenyes positives durant la seua exposici\xc3\xb3 al p\xc3\xbablic. John J. O\'Connor de The New York Times va escriure sobre l\'estrena de la s\xc3\xa8rie, "Amb esta nova s\xc3\xa8rie, Daria de manera triomfal aconsegueix l\'\xc3\xbaltima risa" i "Fins on MTV i Beavis and Butt-head s\xc3\xb3n considerats, Daria \xc3\xa9s una explosi\xc3\xb3 indispensable d\'aire fresc. Crec que estic enamorat."_NEWLINE_La primera temporada va tindre cert \xc3\xa8xit dins la cadena, per\xc3\xb2 insuficient en relaci\xc3\xb3 als est\xc3\xa0ndards de les cadenes de televisi\xc3\xb3._NEWLINE_Emily Nussbaum va escriure a Slate.com que "la s\xc3\xa8rie est\xc3\xa0 morint sense aconseguir el cr\xc3\xa8dit que mereixia: per la s\xc3\xa0tira social, el gui\xc3\xb3 enginy\xc3\xb3s, i, per damunt de tot, per un personatge protagonista vertaderament original". Ella particularment senyal\xc3\xa0 per a admiraci\xc3\xb3 que tots els personatges foren encaminats a "molts diferents camins de la vida, basant-se en els seus prospectes econ\xc3\xb2mics," donant a la s\xc3\xa8ria un final ambigu; "[el final \xc3\xa9s] un poc cl\xc3\xa0ssic: una divertida i enginyosa exploraci\xc3\xb3 de la classe social que la majoria de les pel\xc2\xb7l\xc3\xadcules per a adolescents representaria, b\xc3\xa9, de manera caricaturitzada."_NEWLINE_El 2002, TV Guide classific\xc3\xa0 al personatge Daria com la n\xc3\xbamero 41 a la llista dels 50 millors personatges d\'animaci\xc3\xb3 de tots els temps ("50 Greatest Cartoon Characters of All Time").  El desembre del 2013, The Daily Telegraph va incloure Daria a la seua llista dels "millors personatges femenins".\n_START_SECTION_\nAn\xc3\xa0lisi\n_START_PARAGRAPH_\nLa s\xc3\xa8rie assumia que l\'audi\xc3\xa8ncia fora intel\xc2\xb7ligent, presentant una cr\xc3\xadtica social i tractava a les dones joves de manera no condescendent. La s\xc3\xa8rie es caracteritza per estar plena de refer\xc3\xa8ncies intel\xc2\xb7lectuals (com refer\xc3\xa8ncies a Sartre i Fellini) i presentar una protagonista amb \xc3\xbas d\'un vocabulari avan\xc3\xa7at. Ivins-Hulley (2014, p.\xc2\xa01199) comenta com Daria \xc3\xa9s un producte cultural que va contra la cultura general._NEWLINE_En els valors que transmet la s\xc3\xa8rie, l\'esfor\xc3\xa7 col\xc2\xb7lectiu \xc3\xa9s un aspecte que hi falta._NEWLINE_Ivins-Hulley (2014, p.\xc2\xa01201) considera que l\'\xc3\xa8xit de la s\xc3\xa8rie entre el p\xc3\xbablic femen\xc3\xad estatunidenc va ser donat pel clima social feminista creixent de l\'era (com va ser el movimentriot grrrl)._NEWLINE_L\'episodi Arts n\' Crass, el primer de la segona temporada, va aportar un missatge feminista contra els est\xc3\xa0ndars de bellesa i mostren una acci\xc3\xb3 contra l\'autoritat, en aquell cas el director de l\'institut._NEWLINE_L\'episodi Fizz Ed, de la cinquena temporada, va ser un comentari negatiu de les campanyes de begudes centrades en gent d\'edat escolar en context que aquestes campanyes publicit\xc3\xa0ries tenien lloc, sent MTV una de les pr\xc3\xb2pies empreses que hi participaven.\n_START_SECTION_\nProducci\xc3\xb3\n_START_PARAGRAPH_\nAmb els ingressos econ\xc3\xb2mics demostrats de la venda de merxandatge de la s\xc3\xa8rie de dibuixos animats The Simpsons, Viacom invert\xc3\xad un any abans d\'emetre\'s D\xc3\xa0ria 420 milions de d\xc3\xb2lars en la producci\xc3\xb3 d\'obres d\'animaci\xc3\xb3 de MTV, finan\xc3\xa7ant aix\xc3\xad D\xc3\xa0ria. Qued\xc3\xa0 demostrat que aquestes eren les intencions darrere D\xc3\xa0ria per la venda de productes com llibres, camisetes i un rellotge.\n_START_SECTION_\nPopularitat\n_START_PARAGRAPH_\nIvins-Hulley (2014, p.\xc2\xa01199) coment\xc3\xa0 sobre com aquesta s\xc3\xa8rie marc\xc3\xa0 part de la generaci\xc3\xb3 que va ser adolescent durant la d\xc3\xa8cada de 1990._NEWLINE_Va tindre \xc3\xa8xit, inesperadament, entre el p\xc3\xbablic mascul\xc3\xad a m\xc3\xa9s del femen\xc3\xad que ja s\'esperava._NEWLINE_College Humor llan\xc3\xa7\xc3\xa0 un tr\xc3\xa0iler fals sobre una adaptaci\xc3\xb3 a pel\xc2\xb7l\xc3\xadcula de la s\xc3\xa8rie.'